L’Ajuntament de Burjassot rep als alumnes en pràctiques del programa La Dipu et Beca
2025-07-24

Hui, primer dia de juliol, el Saló de Plens de l’Ajuntament de Burjassot ha albergat la recepció de totes les persones que han accedit a una beca de formació del programa de la Diputació de València, La Dipu et Beca. Durant els mesos de juliol i agost, aquests joves desenvoluparan les seues pràctiques formatives en diferents departaments municipals des d’on es gestionen diferents programes i serveis, cadascú en el departament corresponent als seus estudis.

Aquest matí, en el seu primer dia, han sigut rebuts per l’alcalde de Burjassot, Rafa García, i pel regidor de Governació, Emili Altur, així com pels responsables de cada departament municipal. Tots dos els ha animat perquè, en aquests dos mesos de treball que tenen per davant, intenten traure el màxim rendiment d’aquestes pràctiques i intenten aprendre tot el possible sobre el treballar en l’administració local, de la mateixa manera que els han animat a no tenir cap objecció a proposar qualsevol proposta de millora, en el desenvolupament de les seues activitats.